Document ID: 31999R0676

ΚΑΝΟΝΙΣΜΟΣ (ΕΚ) αριθ. 676/1999 ΤΗΣ ΕΠΙΤΡΟΠΗΣ της 26ης Μαρτίου 1999 σχετικά με την πέμπτη τροποποίηση του κανονισμού (ΕΚ) αριθ. 785/95 περί λεπτομερειών εφαρμογής του κανονισμού (ΕΚ) αριθ. 603/95 του Συμβουλίου σχετικά με την κοινή οργάνωση της αγοράς στον τομέα των αποξηραμένων ζωοτροφών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 603/95 του Συμβουλίου, της 21ης Φεβρουαρίου 1995, σχετικά με την κοινή οργάνωση της αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΚ) αριθ. 1347/95 (2), και ιδίως το άρθρο 18,
Εκτιμώντας:
ότι ο κανονισμός (ΕΚ) αριθ. 785/95 της Επιτροπής, της 6ης Απριλίου 1995, περί λεπτομερειών εφαρμογής του κανονισμού (ΕΚ) αριθ. 603/95 (3), όπως τροποποιήθηκε τελευταία από τον κανονισμό (ΕΚ) αριθ. 1794/97 (4), προβλέπει στο άρθρο 2 σημείο 2 στοιχείο α) πρώτη περίπτωση ότι οι χρησιμοποιούμενες συσκευές αποξήρανσης για την αφυδάτωση των νωπών ζωοτροφών πρέπει να επιτυγχάνουν θερμοκρασία εισερχόμενου αέρα όχι κατώτερη από 93 °C 7
ότι αποδεικνύεται, βάσει μεγάλου αριθμού επιστημονικών μελετών και ερευνών, ότι η αποξήρανση νωπών ζωοτροφών σε υψηλή θερμοκρασία επιτρέπει να διατηρηθεί η θρεπτική αξία ενός προϊόντος υψηλής ποιότητας, και ιδίως η περιεκτικότητά του σε β-καροτίνη 7
ότι η κατάσταση της αγοράς αποξηραμένων ζωοτροφών, η οποία χαρακτηρίζεται από μειούμενες τιμές πώλησης και από αύξηση της παραγωγής, είναι τέτοια που αποδεικνύεται αναγκαίο να παρέχονται εγγυήσεις για την προσφορά ενός τελικού προϊόντος υψηλής θρεπτικής ποιότητας που επιτυγχάνεται υπό συγκρίσιμες συνθήκες ανταγωνισμού και να αιτιολογηθεί το ποσό της χορηγούμενης ενίσχυσης στα πλαίσια της συνδρομής στις δαπάνες μεταποίησης 7 ότι ο στόχος αυτός δύναται να επιτευχθεί με τη γενίκευση της πρακτικής της αποξήρανσης σε υψηλή θερμοκρασία 7
ότι στη μεγάλη πλειοψηφία των επιχειρήσεων μεταποίησης ζωοτροφών η αποξήρανση γίνεται σε υψηλή θερμοκρασία 7 ότι, ως εκ τούτου, είναι σκόπιμο να προβλεφθεί οι εγκαταστάσεις που ακόμη λειτουργούν με θερμοκρασία του εισερχόμενου αέρα 93 °C να τροποποιηθούν εντός ευλόγου προθεσμίας ώστε να προσαρμοστούν στην πρακτική αυτή 7
ότι οι αναγκαίες τεχνικές τροποποιήσεις για την επίτευξη του σκοπού αυτού καθιστούν απαραίτητη την επιβεβαίωση της έγκρισης της επιχείρησης από την αρμόδια αρχή 7
ότι σήμερα χρησιμοποιείται σε ορισμένα κράτη μέλη ένας μικρός αριθμός συσκευών αποξήρανσης με ιμάντες, στις οποίες η ελάχιστη θερμοκρασία εισερχόμενου αέρα είναι 110 °C 7 ότι πρόκειται για μικρές εγκαταστάσεις χαμηλής δυναμικότητας, που δεν επιτρέπουν αύξηση της θερμοκρασίας λειτουργίας αν δεν επέλθει ριζική τροποποίηση των τεχνικών τους χαρακτηριστικών 7 ότι, ως εκ τούτου οι συσκευές αυτές μπορεί να τύχουν παρέκκλισης ως προς τον όρο της ελάχιστης απαιτούμενης θερμοκρασίας ξήρανσης των 350 °C, όπου πάντως εξυπακούεται ότι δεν θα μπορεί να λάβει έγκριση καμιά νέα εγκατάσταση του είδους αυτού πριν από την έναρξη της περιόδου εμπορίας 1999/2000 7
ότι ο προαναφερόμενος κανονισμός (ΕΚ) αριθ. 785/95 προβλέπει, στο άρθρο 15 στοιχείο β), ότι τα κράτη μέλη ανακοινώνουν στην Επιτροπή τις εκτάσεις και τις ποσότητες για τις οποίες έχουν συναφθεί συμβάσεις και τις δηλώσεις παράδοσης 7 ότι η ανακοίνωση αυτή, όπως αποδεικνύεται από την κεκτημένη εμπειρία, αποτελεί πηγή αντικρουόμενων και ελάχιστα ικανοποιητικών στοιχείων 7 ότι, επομένως, είναι σκόπιμο να καταργηθεί 7
ότι η επιτροπή διαχείρισης αποξηραμένων ζωοτροφών δεν διατύπωσε γνώμη εντός της προθεσμίας που της έταξε ο προεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 785/95 τροποποιείται ως εξής:
1. Το κείμενο του άρθρου 2 παράγραφος 2 στοιχείο α) πρώτη περίπτωση αντικαθίσταται από το ακόλουθο κείμενο:
«- θερμοκρασία εισερχόμενου αέρα όχι κατώτερη των 350 °C 7 πάντως δεν υφίσταται υποχρέωση συμμόρφωσης προς τον όρο αυτό για τις συσκευές αποξήρανσης με ιμάντες στις οποίες η θερμοκρασία εισερχόμενου αέρα δεν είναι κατώτερη των 110 °C, και οι οποίες έχουν τύχει έγκρισης πριν από την έναρξη της περιόδου εμπορίας 1999/2000».
2. Το άρθρο 15 στοιχείο β) καταργείται.
Άρθρο 2
1. Οι τεχνικές τροποποιήσεις των εγκαταστάσεων αποξήρανσης, που καθίστανται αναγκαίες δυνάμει των διατάξεων του άρθρου 1 παράγραφος 1, πραγματοποιούνται με την επιφύλαξη της υποχρέωσης προειδοποίησης της αρμόδιας αρχής, εντός της προθεσμίας που προβλέπεται στο άρθρο 4 παράγραφος 1 στοιχείο α) δεύτερο εδάφιο του κανονισμού (ΕΚ) αριθ. 785/95, με σκοπό την επιβεβαίωση της έγκρισης.
2. Τα κράτη μέλη γνωστοποιούν στην Επιτροπή, το αργότερο έως τις 15 Μαΐου 1999, τον πίνακα των συσκευών αποξήρανσης με ιμάντες οι οποίες έτυχαν έγκρισης πριν από την έναρξη της περιόδου εμπορίας 1999/2000, οπότε και δύναται να επικαλεστούν την παρέκκλιση που προβλέπεται στο άρθρο 1 σημείο 1.
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την ημέρα που αρχίζει να ισχύει, πλην του άρθρου 1 παράγραφος 1, που εφαρμόζεται από την 1η Απριλίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαρτίου 1999.

Labels: 3
1
5
6